recursal/SuperWikiNEXT-32B huggingface dataset:
**Lars Audun Sandness**, kjent under artistnavnet **Poppa Lars** (født 19. juni 1973 i Narvik) er en DJ, artist og produsent og et av de to opprinnelige medlemmene i hip hop-gruppen Tungtvann (1999-2007). Han jobber nå med etterarbeid (mixing) for andre artister, med base i eget studio i Tromsø.

Bakgrunn
--------

Sandness vokste opp i Harstad, og tok optikerutdanning i Kongsberg på slutten av 90-tallet, men jobbet aldri som det. Han flyttet etter utdanning til Oslo hvor han traff han igjen Jørgen "Jørg1" Nordeng som han hadde kjent siden et Rock Mot Rus-arrangement på Andøya i 1992. Sammen dannet de bandet Momentum.

Tungtvann
---------

Momentum byttet i 1999 navn til Tungtvann og begynte med hip-hop på Norsk. Sandness var fast medlem av bandet helt til de ble oppløst i 2007, og produserte bandets album og utgivelser. Tungtvann vant Edvard-prisen 2001 i klassen *populærmusikk - åpen klasse* for *Nord og ned*.

Etter Tungtvann
---------------

Sandness er nå bosatt i Tromsø med familien, hvor han har et studio og jobber med produksjon og miksing av andre artister, som Astrid S, Klish, Admiral P og Gabrielle.

Musikalske kjennetegn
---------------------

Poppa-Lars lager hovedsakelig samplebaserte beats bygget rundt et skjelett av samples trommelydar. På «Nord og Ned» og «Mørketid» var alle instrumentalene laget på denne måten, med unntak av noen spor med studiomusikere. 
På EP-en «Påfyll» begynte Poppa å eksperimentere med instrument på nye måter: Han lot kjente musikere improvisere over loops, for så å ta fatt i opptaket på samme måte som et sample. Med tiden har det blitt flere og flere instrumenter i repertoaret, og på «III: Folket bak Nordavind» var det til og med en sang hvor ikke et eneste trommeslag var programmert.

Produksjonsutstyret Lars lager musikk med består av en AKAI MPC 3000 (tidligere MPC 60), en Apple Macintosh med programmet Logic og en Mackie D8B-mikser. 
De tidlige instrumentalene til Lars var tungt inspirert av klassiske østkystprodusenter som Da Beatminerz og DJ Premier. Nå om dagen er favorittprodusentene hans folk som Rick Rock, Just Blaze og Timbaland.

Referanser
----------

1. ↑  Bjørnersen, Av Martin; Tromsø. «Poparbeider Lars». *Klassekampen*. Besøkt 8. mai 2022.
2. ↑  «Tungtvann». *nrk.no*. 30. mars 2004. Besøkt 8. mai 2022.
3. ↑  Wessel-Hansen, Kjetil Grape, Sissel (22. juli 2020). «(+) Da Lars så designet sendte han to av sine egne vinylplater ut av landet – og ba om livets kuleste briller». *Nordlys* **(norsk)**. Besøkt 8. mai 2022.
4. ↑  Skog, Helge (20. november 2015). «– Jeg er Nord-Norges hiphop-gudfar». *itromso.no* **(norsk)**. Besøkt 8. mai 2022.

Kilder
------

* Mini-intervju med Poppa-Lars

Eksterne lenker
---------------

* (en) Lars Sandness på Internet Movie Database Rediger på Wikidata
Hundorp bru sett fra vestsiden
**Hundorp bru** er ei fagverksbru i stål som krysser Gudbrandsdalslågen på fylkesvei 2532 i Sør-Fron. Brua er 218 meter lang og har tre spenn på 43,5 meter og to endespenn på 34,8 meter. Brua ble åpnet i 1925. På vestsiden er tilstøtende vei lagt så lavt at den blir oversvømmet ved stor flom i Lågen; dette ble gjort blant annet for å unngå oppstuving av vann ved brua.

Da jernbanen og Hundorp stasjon ble anlagt i 1896, ble det lagt planer om bru over Lågen. Jernbanen ville ikke bygge brua, ettersom tilførselsveiene på begge sider var bygdeveier. I 1907 var brua beregnet til å koste kr 150.000.- Dette var fire ganger et vanlig kommunebudsjett i Sør-Fron. I 1920 var byggeplanene og finansieringen i orden og i 1925 sto så brua ferdig.

I april 1940 ble Hundorpbrua, som de andre bruene i Fron, sprengt av engelske og norske styrker. Dette var for å hindre tyskerne i å komme over på baksida for å falle nordmenn og engelskmenn i ryggen. Brua ble provisorisk reparert og brukt til etter krigen.

I perioden mai til desember 2010 ble brua stengt for å utføre vedlikeholdsarbeider. Den gamle stålkonstruksjonen ble forsterket. Nytt brudekke i massivtre ble lagt. Nytt rekkverk ble montert. I tillegg ble brua sandblåst og malt. Innkjøringsvegen på begge sider ble utvidet. Totalvektgrense ble oppjustert til 60 tonn etter at ståkonstruksjonen ble forsterket. Hundorp bru ble i 2010 beskrevet som solid.

Referanser
----------

1. ↑  *Det Norske veivæsens historie*. no: [s.n.] 1950.
2. ↑  «Hundorp bru stenges for ombygging». *Gudbrandsdølen Dagningen* **(norsk)**. 8. februar 2010. Besøkt 19. august 2023.

Eksterne lenker
---------------

* Fron historielag
* GD
* Krigsskadd bru, foto fra ca 1940-1941.

|  |  |
| --- | --- |
| Oppslagsverk/autoritetsdata | Nasjonal vegdatabank
 |
Kunstnerisk fremstilling av den ferdige romstasjonen Tiangong
**Tiangong** (kinesisk: 天宫, pinyin: *Tiāngōng*; «Det himmelske palass») er Folkerepublikken Kinas første romstasjonsprogram. Det ble etablert i 1992 som «Project 921-2», og er ikke tilknyttet Den internasjonale romstasjonen. Programmets første lille romlab, Tiangong-1, ble skutt opp og plassert i bane 29. september 2011. Det var planlagt at to små forsøksstasjoner til skulle skytes opp før den endelige romstasjonen, men den siste ble kansellert. Den permanente romstasjonen Tiangong ble ferdigstilt 3. november 2022.

Forsøks-romstasjoner
--------------------

Skisse av Tiangong 1
### Tiangong-1

Utdypende artikkel: Tiangong 1

Tiangong-1 ble skutt opp 29. september 2011. Modulen, som veier 8 tonn, vil fra starten av være ubemannet, men modulen har plass til tre astronauter, og kinesiske astronauter planlegger å besøke den i 2012. Det er imidlertid kun planlagt kortere opphold, og modulen er først og fremst et testmiljø for sammenkopling av fartøyer (dokking). I april 2018 falt Tiangong 1 ned over Stillehavet.

### Tiangong-2

Modell av Tiangong-2 (til høyre) dokket med en Shenzhou-kapsel (til venstre)
Tiangong-2 er en modul på 20 tonn ble skutt opp i 2016 og falt ned igjen fra jordbane i 2019. Denne modulen hadde plass til tre astronauter. Videreutviklet teknologi for sammenkopling av fartøyer (dokking) i rommet skal testes.

### Tiangong-3

Tiangong-3 var en planlagt forsøks-romstasjon som ble kansellert.

Permanent romstasjon
--------------------

Utdypende artikkel: Tiangong

Tiangong er en kinesisk romstasjon i lav jordbane. Den er hovedformålet med Tiangong-programmet. Stasjonen er per 2022 under bygging, mellom 340 og 450 km over jorden. Den forventes å få en masse på mellom 80 og 100 tonn, ca. ⅕ av den internasjonale romstasjonen.

Referanser
----------

1. ↑  Space.com: China completes T-shaped Tiangong space station with new Mengtian module move (av Andrew Jones, publisert 5. november 2022) Besøkt 7. november 2022
2. ↑  «Kina sender opp romlab». forskning.no. 29. september 2011. [*død lenke*]
3. ↑  David, Leonard (7. mars 2011). «China Details Ambitious Space Station Goals» **(engelsk)**. Space.com.
4. ↑  «China launches first Tiangong space station module». dw.com. 29. april 2021.

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica
 |
**Jan Birger Arentz** (født 12. august 1941 i Trondheim, død 23. juni 2023 i Asker) var en norsk radiojournalist.

Arentz vokste opp nord i Namdalen og studerte tysk, fransk, sosiologi og statsvitenskap. Han var tysklærer i Trondheim og var redaktør i tidsskriftet *Liberalt Perspektiv* på slutten av 1960-tallet.

Jan Birger Arentz begynte i NRK i 1972. Han var reporter og programleder i flere radioprogrammer, blant annet *Utenlandsprogrammet* og *Østlandssendingen*. Fra 1990 ledet han i over 20 år NRK P2s samfunnsmagasin *Sånn er livet* med 500 000 lyttere som etterhvert ble P2s flaggskip.

Han vokste opp i Namsskogan som sønn av jernbaneekspeditør og stasjonsmester Fredrik Selmer Arentz og hustru Annie Elisabeth Krogstad.

Referanser
----------

1. ↑   dødsannonse[Hentet fra Wikidata]
2. ↑  «Jan Birger Arentz | Dødsannonse». *Minnesider*. Besøkt 28. juni 2023.
3. 1 2 3 4 5  Redaksjonen i *Sånn er livet* 2005
4. ↑  Lise Borchgrevink, Kai Sibbern, Aase Cathrine Myrtveit, Kristin Moksnes: *Jan Birger Arentz (1941-2023)* - Minneord i Aftenposten 4. juli 2023
5. ↑  Amundsen, O. Delphin (1955). *Slekten Arentz i Norge*. Oslo. s. 98.
**Aniceto Esquivel Sáenz** (født *Aniceto del Carmen Esquivel Sáenz* 18. april 1824 i Cartago, død 22. oktober 1898 i San José) var president i Costa Rica i en kort periode i 1876 før han ble avsatt i et statskupp. Sáenz var en av grunnleggerne av Banco de Costa Rica.

Hans funksjonstid som president var fra 8. mai 1876 til 30. juli 1876. Sáenz' forgjenger som president var Tomás Guardia, og han ble etterfulgt av Vicente Herrera.

Biografi
--------

Sáenz var sønn av Úrsula Sáenz y Ulloa og Narciso Esquivel y Salazar, og 29. februar 1856 giftet han seg med Ana Isaura Carazo Peralta i San José. Hennes foreldre var María Toribia Peralta y Echavarría og Manuel José Carazo Bonilla. 

Utdannelsen fikk Sáenz ved *Casa de Enseñanza de Santo Tomás* og han avsluttet med en grad i jus ved Universidad de San Carlos de Guatemala. 

Sáenz var en av dommerne ved Costa Ricas høyesterett og medlem av landets konstitusjonelle forsamling av 1859, 1870 og 1880. Fra 1860 til 1863 og 1866 til 1868 hadde han en ministerpost. I årene 1868–1869 var han statssekretær i Jesús Jiménez Zamoras regjering. Deretter fulgte to år i statsråd under ledelse av Tomás Guardia Gutiérrez (1870–1872). I årene 1872–1876, 1884–1892 og 1894–1896 representerte Sáenz San José i parlamentet, og han var leder for de konstitusjonelle forsamlingene i 1886–1889 og 1891. 

Ved siden av sitt arbeide innen jus og politikk var han en av Banco de la Unions grunnleggere i 1877, som i 1877 til -89 utstedte kontanter. Banken skiftet navn til Banco de Costa Rica, og utstedte igjen kontanter i årene 1895–1899.

Valgene i april 1876 ga resultat etter herskeren Tomás Guardia Gutiérrez' ønsker. Sáenz ble valgt til president for Costa Rica for årene 1876–1880, og tiltrådte stillingen 8. mai 1876. Med diplomati ble konflikten med regjeringen Pedro Joaquín Chamorro y Alfaro styrt i en ikke-militær retning, og under Sáenz' styre ble regnskapsårets begynnelse lagt til 1. januar. Med Justo Rufino Barrios Auyón-regjeringen kom *Tratado Guardia-Salazar* i stand.

Hans politiske føringer avvek tydelig fra de øverstkommanderende Tomás Guardia Gutiérrez la, og 30. juli 1876 ble Sáenz avsatt gjennom et kupp som ble utført av generalene Pedro og Pablo Quirós Jiménez. Vicente Herrera Zeledón ble innsatt som president etter kuppet.

Referanser
----------

1. ↑  Jorge Francisco Sáenz Carbonell, Los meses de don Aniceto: ascenso y caída de don Aniceto Esquivel Sáenz, EUNED, 2002, 232 s. s. 52

|  |  |  |
| --- | --- | --- |
| Forgjenger:**Tomás Guardia Gutiérrez** | **President i Costa Rica**(1876–1876) | Etterfølger:**Vicente Herrera Zeledón** |

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN
 |
Death Angel på 70000 Tons of Metal
**70000 Tons of Metal** er en heavy metal-musikkfestival som første gang ble holdt i 2011 på cruiseskipet MS «Majesty of the Seas». Festivalen strekker seg over alle typer metal, fra black metal til progressiv metal.

2011
----

Kart over ferden i 2011
Første gang festivalen ble holdt var fra 24. januar til 28. januar 2011, hvor turen gikk fra Miami Florida til den karibiske øya Cozumel og tilbake. 2083 fans fra 49 land deltok, og 42 band spilte på tre forskjellige scener ombord.

Band
Agent Steel, Amon Amarth, Arsis, Blackguard, Blind Guardian, Circle II Circle, Cripper, Dark Tranquillity, Death Angel, Destruction, DuskMachine, Ensiferum, Epica, Exodus, Fear Factory, Finntroll, Forbidden, Gamma Ray, Iced Earth, Korpiklaani, Malevolent Creation, Marduk, Moonspell, Nevermore, Obituary, Rage, Raven, Sabaton, Sanctuary, Saxon, Sodom, Sonata Arctica, Swashbuckle, Testament, The Absence, Trouble, Twilight of the Gods, Týr, Uli Jon Roth, Unleashed, Voivod og Witchburner.

2012
----

Kart over ferden i 2012
70000 Tons of Metal ble holdt 23.-27. januar i 2012. Turen gikk fra Miami til Caymanøyene og tilbake. 

Band
Alestorm, Amorphis, Annihilator, Atheist, Cannibal Corpse, Candlemass, Coroner, Channel Zero Children of Bodom, Crowbar, Dark Funeral, Diamond Plate, Exciter, Eluveitie, Edguy, God Dethroned, Grave Digger, Hammerfall, In Extremo, Kamelot, Kataklysm, Massacre, Megora, Moonsorrow, My Dying Bride, Nightwish, Overkill, Pestilence, Pretty Maids, Riot, Samael, Stratovarius, Sapiency, Suffocation, Tankard, Therion, Tristania, Virgin Steele, Vicious Rumors, Venom og Whiplash

2013
----

Kart over ferden i 2013
70000 Tons of Metal ble holdt 28. januar - 1. februar i 2013. Turen gikk fra Miami til Turks- og Caicosøyane og tilbake.

Eksterne lenker
---------------

* Offisielt nettsted

* (en) 70000 Tons of Metal – kategori av bilder, video eller lyd på Commons Rediger på Wikidata
**Paternostertre** (*Melia azedarach*) er et løvfellende tre i mahognifamilien. 

Det blir opptil 10 m høyt. Barken er brungrå og flekkes av i langsgående flak. Greinene er brune med lyse korkporer og arr etter blader som er falt av. Bladene er 20–40 cm lange og dobbelt- eller tredobbeltfinnete. Småbladene sitter motsatt og er egg- til lansettformede, tilspissete, tannete, 3–7 cm lange og 2–3 cm brede. På unge småblad er begge sidene dekket av stjernehår. Blomstene er lilla, 15–18 mm, dufter og sitter i brede blomsterstander. Frukten er en avlang steinfrukt, som er gul og saftig når den er moden. Den sitter på treet lenge etter at løvet har falt av og tørker etter hvert inn.

Paternostertreet vokser i ulike skogtyper og på åker- og vegkanter. Den opprinnelige utbredelsen er usikker ettersom arten dyrkes mye og lett forvilles på menneskepåvirkete voksesteder. Den antas at den vokser naturlig i Bhutan, India, Indonesia, Kina, Laos, Nepal, Papua Ny-Guinea, Filippinene, Sri Lanka, Thailand, Vietnam, tropisk Australia og Salomonøyene. Den er en av de få artene i mahognifamilien som kan vokse i temperert klima og går helt nord til sørlige Shaanxi, sørlige Shanxi og sørlige Hebei i Kina. Den er vanlig dyrket og delvis naturalisert i mange varmt tempererte og tropiske områder over hele verden, inkludert middelhavslandene. 

Navnet paternostertre viser til at frøene er blitt brukt i rosenkranser. Blad, bark og frukt er blitt brukt til medisinske formål, og trevirket minner litt om teak. Frukten er giftig for mennesker i store mengder, men er ettertraktet av fugler.

Litteratur
----------

* O. Polunin og A. Huxley, norsk utgave P. Sunding (1978). *Middelhavsflora*. NKI-Forlaget. s. 111–112. ISBN 82-562-0490-7.
* H. Vedel (1977). *Trær og busker ved Middelhavet*. Cappelen. s. 84. ISBN 82-02-03708-5.
* M. Blamey og C. Grey-Wilson (2004). *Wild Flowers of the Mediterranean* (2 utg.). London: A & C Black. s. 124. ISBN 0-7136-7015-0.
* «*Melia azedarach*». Flora of China. Besøkt 24. februar 2016.
* «*Melia azedarach* (Chinaberry)». Invasive Species Compendium. Besøkt 5. oktober 2018.

  

* Vekstform på MauiVekstform på Maui
* BarkBark
* Blader og blomsterBlader og blomster
* FruktFrukt
* TreverkTreverk
* Brunørebylbyl eter fruktBrunørebylbyl eter frukt

Eksterne lenker
---------------

* (en) *Paternostertre* i Encyclopedia of Life Rediger på Wikidata

* (en) *Paternostertre* i Global Biodiversity Information Facility Rediger på Wikidata

* (en) *Paternostertre* hos ITIS Rediger på Wikidata

* (en) *Paternostertre* hos NCBI Rediger på Wikidata

* (en) *Paternostertre* hos The International Plant Names Index Rediger på Wikidata

* (en) *Paternostertre* hos Tropicos Rediger på Wikidata

* (en) *Kategori:Melia azedarach* – bilder, video eller lyd på Wikimedia Commons Rediger på Wikidata

* (en) *Melia azedarach* – galleri av bilder, video eller lyd på Wikimedia Commons Rediger på Wikidata

* *Melia azedarach* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
**Gerhard Emil Bjelland** (født 26. januar 1936 i Hommersåk) er en norsk karakterskuespiller som har vært engasjert ved Nationaltheatret siden 1961. I denne perioden[*når?*] har han tolket nærmere 200 roller. Han har også en rekke oppgaver innen film, radioteater og fjernsyn bak seg.

Liv og virke
------------

### Bakgrunn

Han flyttet til Nøtterøy i 1940 som fireåring, senere til Tjøme der han vokste opp. 

### Skuespiller

Han debuterte i 1960, i NRKs første fjernsynsteaterforestilling *Det er fra politiet*, mens han ennå studerte ved Statens Teaterskole. Året etter ble han engasjert ved Nationaltheatret, og han debuterte som sigøyner i Reisen til Julestjernen julen 1961. På teatret har han operert i et bredt repertoar, og spilt større og mindre roller hos de fleste klassiske dramatikere. Han har også gjort seg bemerket innen samtidsdrama og komedier, gjerne som karaktersterke, underlige skikkelser i handlingens periferi.

Bjelland har fått flere større karakteroppgaver med årene, og våren 2005 var det premiere for en av hans største suksesser, rollen som den opprørske slaven Lucky i Samuel Becketts *Vente på Godot*. Sammen med Toralv Maurstad, Espen Skjønberg og Erik Hivju bidro han til at toakteren gikk for fulle hus på Amfiscenen og Hovedscenen i fire sesonger. 

Høsten 2005 spilte han psykologen Herr Richard i *Kommunikasjon mellom svin* på Torshovteatret, en enakter som fikk strålende kritikker. Våren 2006 var han Tømmerhogger i Federico García Lorca -stykket *Blodbryllup*. Han ble pensjonist samme år, men opptrådte igjen ved sitt gamle teater da *Vente på Godot* ble nyoppført på Amfiscenen våren 2007. NRK Drama dokumenterte denne siste runden av Godot, og stykket er planlagt sendt på fjernsyn i romjulen 2007.

Bjelland har spilt i alle 14 versjoner av Reisen til Julestjernen siden han kom til teatret, men i ulike roller. Han startet som sigøyner i 1961-oppsetningen, spilte Ole i 1963 og var magisteren i 1966, den siste "julestjernen" ved Nationaltheatret på 19 år. I 1985 returnerte stykket, og Bjelland var tilbake som magister. I 1988 hadde han skiftet rolle til kongen, og han skulle gjenta denne rollen i oppsetningene i 1989, 1990, 1993, 1994, 1996, 1998, 2000 og 2005. I 2007-utgaven av barnas favorittstykke var han tilbake i rollen som magister.

Film- og TV-roller
------------------

* 1960: Det er fra Politiet.
* 1962: Sønner av Norge kjøper bil.
* 1980: At dere tør! (Kalles far).
* 1997: Blind gudinne (Lavstrand).
* 2002: Holms (Misfornøyd pasient).
* 2002: Folk og røvere i Kardemomme by (Silius).

Referanser
----------

1. ↑  Se profil på Internet Movie Database

Eksterne lenker
---------------

* (en) Gerhard Bjelland på Internet Movie Database Rediger på Wikidata

* (no) Gerhard Bjelland hos Nationaltheatret Rediger på Wikidata

* (no) Gerhard Bjelland hos Sceneweb Rediger på Wikidata

* (en) Gerhard Bjelland hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
**Kampene i Qala-i-Jangi** (også feilaktig omtalt som slaget ved Mazar-i-Sharif) fant sted mellom 25. november og 1. desember 2001 i det nordlige Afghanistan. 

Kampene begynte med at tilfangetatte Taliban-medlemmer som ble holdt fanget i en festning i Qala-i-Jangi gjorde opprør, og dette eskalerte til et av de blodigste slagene under krigen i Afghanistan. Fangene angrep vaktene, erobret deres våpen og åpnet ild. Jagerfly fra Nordalliansen, assistert av britiske og amerikanske spesialstyrker, brukte syv dager på å slå ned opprøret. Bare 86 av de opprinnelig 300-500 Taliban-fangene overlevde. 

Blant de overlevende Taliban-fangene var to amerikanske borgere som slåss for Taliban, en av disse var John Walker Lindh. Det knuste fangeopprøret markerte slutten på kamphandlingene i det nordlige Afghanistan, hvor krigsherrer fra Nordalliansen nå satt sikkert ved makten. Den amerikanske CIA-offiseren Johnny Mike Spann ble drept og var det første vestlige tapet under krigen i Afghanistan.

En delvis fiktiv, men detaljert redegjørelse av slaget i forfatter Frederick Forsyth sin roman Afghaneren.
For andre personer som heter Gunnar Andersen, se Gunnar Andersen.

**Gunnar Andersen Solli** (født 3. juni 1950 i Oslo, oppvokst i Haugesund) er en norsk sanger, revyartist, komponist og programleder.

På begynnelsen av 1970-årene var han aktiv i visemiljøet i Haugesund og i 1976 ga han ut debutplaten *Andersens beste Vol. 1*. I 1977 ble han med i vise- og revygruppen 3 Busserulls hvor han var medlem fram til 1990. Gjennom 1990-årene var han programleder for en rekke TV-show på TV 2, TV3 og TVNorge. I 2000 ga han ut sitt andre soloalbum, *Meg og deg og Ola Flytt*. Året etter gjenopplivet han sammen med to nye medlemmer 3 Busserulls som hadde vært inaktivt siden 1997. Gunnar Andersen er fremdeles aktiv med 3 Busserulls Show.

Diskografi
----------

* *Andersens beste Vol.1* (Polydor, 1976)
* *Meg og deg og Ola Flytt* (2000)

TV
--

* 1996–1998 *Kamp i klaveret* (TV 2/TVNorge)
* 1995 *Chili (TV-serie)* TV 2 (programleder sammen med Christina Støp)
* 199? *Alias* (TV 2)

Eksterne lenker
---------------

* (en) Offisielt nettsted Rediger på Wikidata
* (en) Gunnar Andersen på Internet Movie Database Rediger på Wikidata
* (no) Gunnar Andersen på Norsk pop- og rockleksikon

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF
 |
***Missing Link*** er en amerikansk eventyrfilm fra 2019 regissert av Chris Butler, som var med på å skrive manus. Hovedrollene spilles av Hugh Jackman, Zoe Saldana, David Walliams, Stephen Fry, Matt Lucas og Timothy Olyphant.

Handling
--------

I 1886 leter Sir Lionel Frost etter mytiske skapninger, for å studere og kunngjøre deres tilstedeværelse for resten av verden. Han håper at dette kan føre til at han kan bli akseptert i "Society of Great Men" som ledes av Sir Lionels rival: Lord Piggot-Dunceby. Lionel mottar et brev som erkjenner tilstedeværelsen av en Sasquatch, og han inngår en avtale med Piggot-Dunceby som kan tillate ham å bli med i klubben deres hvis han kan bevise at skapningen er ekte. Lionel oppdager til slutt Sasquatchen i en skog. Sasquatch forteller at det faktisk var han som hadde sendt brevet. Mr. Link ber om Lionels hjelp til å finne sine egne slektninger, andre Yetier, i Himalaya-fjellene. Lionel godtar å hjelpe ham.

Det han ikke vet er at Piggot-Dunceby har ansatt en dusørjeger ved navn Willard Stenk for å følge etter Lionel og drepe ham. Lionels tidligere kjæreste Adelina Fortnight har et kart til Himalaya, og kartet liger i et pengeskap som tilhørte hennes avdøde ektemann - en av Lionels tidligere kollegaer. Lionel forsøker å få tak i kartet, men Adelina sparker ham ut av hjemmet hennes når han tilbyr å betale henne for å få kartet. Lionel og Mr. Link kommer tilbake senere den natten og bryter seg inn. Men alt bråket deres vekker Adelina, som skyter mot inntrengerne - men i stedet forårsaker skuddet et hull i pengeskapet. Dagen etter går Adelina med på å at de kan bruke kartet, men bare så lenge hun får reise sammen med dem. Trioen opplever en rekke eventyr sammen, samtidig som de oppdager en skjult yeti-koloni i fjellene. Men de blir også nødt til å håndtere Stenk, som til slutt faller til sin død.

Skuespillere
------------

* Zach Galifianakis som Mr. Susan Link, en sjenert Bigfoot
* Hugh Jackman som Sir Lionel Frost, en etterforsker
* Zoë Saldaña som Adelina Fortnight. En eventyrer, og Sir Lionels tidligere kjæreste
* Stephen Fry som Lord Piggot-Dunceby. Den arrogante sjefen for "Society of Great Men"
* Emma Thompson som Yeti Elder. Den paranoide lederen for yetiene.
* Timothy Olyphant som Willard Stenk, en dusørjeger ansatt av Lord Piggot-Dunceby.
* Amrita Acharya som Ama Lahuma, en guide
* Matt Lucas som Mr. Collick. Den nevrotiske assistenten til Lord Piggot-Dunceby.
* Ching Valdes-Aran som Gamu, Amas bestemor
* David Walliams som Mr. Lemuel Lint, Sir Lionels tidligere assistent
* Humphrey Ker som Doorman.
* Adam Godley som Lord Bilge
* Neil Dickson som Mr. Roylott
* Ian Ruskin som Lord Scrivener
* Matthew Wolf som Lord Ramsbottom
* Darren Richardson som Alfie
* Alan Shearman som Lord Entwhistle
* Jack Blessing som McVitie, en konduktør

Eksterne lenker
---------------

* Internet Movie DataBase
**Aston Martin DB1** også kjent **Aston Martin 2-Litre Sports**, var en sportsbil som ble produsert av den britiske bilprodusenten Aston Martin fra 1948 til 1950. 

  

Den var med i filmen *Gone in 60 seconds* med kallenavnet *Barbara* (Egentlig var det Aston Martin DB4 GT Zagato som var med i filmen).

Den var basert på et chassis fra prototypen Aston Martin Atom, en sedan som fabrikken hadde jobbet med like frem til utbruddet avandre verdenskrig. De hadde ikke ressurser til å produsere bilen etter krigen, og det var først etter at David Brown (1904–93) kjøpte opp Aston Martin i 1947 at produksjonen kunne starte. Karosseriet var tegnet av en som het Frank Feeley (1912–85), som jobbet for Lagonda og var laget av amulinium. Motoren var en rekkefirer på 2 liter, som utviklet 90 hestekrefter, utviklet av sjefsingeniør Claude Hill (1907–82).

Bilen ble presentert på London Motor Show i 1948 og fikk en utsalgspris på GBP 2,331. Det ble laget 15-16 stykker, alle drophead (cabriolet).

Aston Martin DB1 SPA Paul Jackman Special 1953/48
Etter introduksjonen tidlig 1950 av etterfølgeren Aston Martin DB2, har modellen vært kjent som **DB1**.

| Motor | Sylindervolum | Effekt | Drivstoff |
| --- | --- | --- | --- |
| 4-sylinder rekkemotor ohv | 1 970 cm³ | 90 hk | 2 stk SU forgassere |

Referanser
----------

1. ↑  Martin Buckley, Aston Martin DB1, inherited beauty fra classicandsportscar.com den 12. februar 2020.
2. ↑  DB1 fra astonmartin.com.
3. ↑  Two-Litre Sports DB1 fra astonmartins.com.
**Trude Gundersen** (født 6. juni 1977 i Bergen) er en norsk lege og tidligere taekwondoutøver. Hun representerte klubben Bergen Nord Taekwondo. Hun ble Norges første OL-medaljevinner i taekwondo, da hun tok sølv i vektklassen -67 kg (minus 67 kg) under sommer-OL i Sydney 2000. 

Hun ble tildelt seier ved walkover i første kamp og startet turneringen i OL-kvartfinalen, hvor hun vant 7–4 over japanske Yoriko Okamoto. I semifinalen ble det en seier ved dommeravgjørelse på stillinga 2–2 over britiske Sarah Stevenson. I finalen gikk Gundersen på et 3–6-tap mot sydkoreanske Sun Hee Lee.

Rundt 300 000 seere så OL-finalen på NRK, og for mange var et norsk OL-sølv i taekwondo en stor overraskelse.

Gundersen konkurrerte i taekwondo-VM 2001 i Jeju, Sør-Korea. Hun tapte kvartfinalen 4-10 i klassen minus 63 kg mot den koreanske utøveren Kim Yeon-ji, etter å ha vunnet de to første kampene. Den koreanske jenta tok seg videre til finalen, hvor hun vant VM-gull.

I 2002 valgte Gundersen å slutte med toppidrett for å konsentrere seg om medisinstudiene. Hun er i dag overlege ved Ortopedisk avdeling ved Haukeland Universitetssykehus, daglig leder ved Barnehofteregisteret, og førsteamanuensis i medisin ved Universitetet i Bergen.

OL-medaljer
-----------

* 2000 Australias flagg: Sølv i taekwondo, kvinner 67 kg

Referanser
----------

1. ↑   "Sølv godt som gull", VG, 29.09.00
2. ↑    Dagsrevyen, NRK, 29.09.00
3. ↑   "Gundersen tapte kvartfinale", NRK, 01.11.01
4. ↑   "Trude Gundersen gir seg", NRK, 09.01.2002
5. ↑  «Nasjonalt Barnehofteregister». *Helse Bergen* **(norsk)**. Besøkt 15. september 2021.
6. ↑  «Trude Gundersen». *Universitetet i Bergen*. Besøkt 15. september 2021.

Kilder
------

* VG 29.09.00: Sølv godt som gull
* VG 29.09.00: Trude til finalen

Eksterne lenker
---------------

* (en) Trude Gundersen – Olympedia Rediger på Wikidata

* (en) Trude Gundersen – Sports-Reference (OL-resultater – arkivert) Rediger på Wikidata

* (en) Trude Gundersen – Taekwondo Data Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |
Moodys diagram viser Darcy-Weisbach friksjonsfaktor plottet mot Reynoldstall for ulike ruheter.
**Moodys diagram** er en graf i dimensjonsløs form som gir Darcy-Weisbach friksjonsfaktor (hf), Reynoldstall (Re) og *relativ ruhet* for fullt utviklet turbulent strømning i et sirkulært rør. Det brukes for å finne trykkfall og strømningshastighet for slike betingelser ved hjelp av Darcy-Weisbachs ligning. Ønskes beregninger for andre strømningsregimer, eller mer eksakte utregninger for Darcy-Weisbach friksjonsfaktor, må Ligninger for Darcy-Weisbachs friksjonsfaktor benyttes.

Det var i 1944 at Lewis Ferry Moody plottet Darcy-Weisbach friksjonsfaktor inn i det diagrammet som nå er kjent som Moodys diagram. Fanning friksjonsfaktor er 1/4 Darcy-Weisbachs friksjonsfaktor, ligningen for trykkfallet får da en kompenserende faktor på fire om denne faktoren brukes.

Beskrivelse
-----------

Dette dimensjonsløse diagrammet brukes til å regne ut trykkfall {\displaystyle \Delta P} [Pa] (eller falltap, hf og veskestrømmens hastighet gjennom et rør. Falltap kan beregnes ved hjelp av Darcy-Weisbach ligning:

{\displaystyle h\_{f}=f\_{D}\cdot {\frac {L}{D}}\cdot {\frac {{\bar {V}}^{2}}{2g}}}
Som ikke må forveksles med *Fannings ligning* og *Fannings friksjonsfaktor*:

{\displaystyle {h\_{\mathrm {f} }=4\cdot f\cdot {\frac {l}{d}}\cdot {\frac {V^{2}}{2\,g}}},}
som bruker en friksjonsfaktor lik en fjerdedel av Darcy-Weisbach friksjonsfaktor.

Trykkfallet kan deretter finnes av:

{\displaystyle \Delta P=\rho \,g\,h\_{\mathrm {f} }} eller direkte fra {\displaystyle \Delta P=f\cdot {\frac {\rho V^{2}}{2}}\cdot {\frac {l}{d}},}
hvor {\displaystyle \rho } er tettheten til fluidet, V er den gjennomsnittlige hastighet i røret, f er friksjonsfaktoren fra Moody diagrammet, {\displaystyle l} er lengden av røret, og {\displaystyle d} er rørdiameteren.

Det grunnleggende diagrammet plotter Darcy-Weisbachs friksjonsfaktor mot Reynoldstall for en serie av relative ruheter og strømningsregimer. Den relative ruhet er forholdet mellom den midlere høyde av ujevnheter i røret til rørdiameteren eller {\displaystyle \epsilon \over d}.

Moodys diagram kan deles inn i to regimer av strømning: laminær- og turbulent. For laminært regime ble Darcy-Weisbachs friksjonsfaktor bestemt analytisk av den franske legen og fysikeren Poiseuille, og sammenhengen {\displaystyle {\frac {64}{Re}}} brukes. I dette regimet har ruhet ikke noen merkbar effekt. For turbulent strømningsregimet er forholdet mellom friksjonsfaktoren og Reynoldstallet mer komplekse og er styrt av Colebrooks ligning som ligger implisitt i f:

{\displaystyle {1 \over {\sqrt {\mathit {f}}}}=-2.0\log \_{10}\left({\frac {\frac {\epsilon }{d}}{3.7}}+{\frac {2.51}{Re{\sqrt {\mathit {f}}}}}\right),{\text{turbulent flow}}}

Referanser
----------

1. ↑  Moody, L. F. (1944), «Friction factors for pipe flow», *Transactions of the ASME* **66** (8): 671–684  paper on auth.gr Arkivert 28. mars 2014 hos Wayback Machine.
Fransk eggekurv i trådsløyd (20. århundre) Foto: Kj. Lie 
Visp i trådsløyd Foto: Arria Belli 
**Trådsløyd** er et håndverk der ståltråd (tidligere: jerntråd), i ulik tykkelse bøyes, bukkes, vris og surres sammen til ulike kjøkkenredskaper og annet husgeråd. Det eneste utstyret man trenger, er ståltråd og tenger. Begrepet «trådsløyd» brukes både om selve håndverket og om gjenstandene. I Sverige kalles det gjerne luffarslöjd, ettersom det ofte var omstreifere (svensk: luffare) og andre som vandret langs veiene, som laget slike gjenstander og tilbød for salg. I Norge er slike arbeider, av samme årsak, også kalt tater- eller fantesløyd.

I flere utviklingsland lages fortsatt en del redskaper og leketøy i trådsløyd, men i Vesten er trådsløyd blitt mer en hobby enn en levevei, etter at industrien har overtatt produksjonen av visper, knagger, kurver, kleshengere og andre metallprodukter som var typiske for håndverket. Det utgis lærebøker og holdes kurs og demonstrasjoner i trådsløyd, også nettbaserte, for å bevare kunnskapen om – og ferdigheten i – denne teknikken. Enkelte kunsthåndverkere lager objekter i trådsløyd, og kombinerer ofte metalltråden med porselens- og glassgjenstander.

Referanser
----------

1. ↑  «Unghusflid.no om betegnelsen tatersløyd» (PDF). Arkivert fra originalen (PDF) 16. august 2016. Besøkt 27. mai 2016.
2. ↑  Afrikansk leketøy i blant annet trådsløyd Arkivert 28. mai 2016 hos Wayback Machine.
3. ↑  Skar, Sissel B.E. (2011). «Samler trådene i vakker sløyd». *Norsk Husflid* (2): 21–25.  *(Eksempel på kurs i et husflidslags regi)*
4. ↑  *Luffarslöjd* (Eksempel på demonstrasjon av trådsløyd på YouTube)

Litteratur
----------

* Ljungberg, Gert (2000). *Luffarslöjd och andra trådarbeten* **(svensk)**. Stockholm: Ica bokförlag. ISBN 9153420632.
* Mellberg, Gerd (2004). *Trådkonster : en bok om luffare, järntråd och trådslöjd* **(svensk)**. Vadstena: Auctores. ISBN 9197426903.

Eksterne lenker
---------------

* «Luffarslöjd, luffartjack, trådslöjd» (Om trådsløyd på ifokus.se) (svensk)
**Coimisinéirí Soilse na hÉireann** (irsk) eller **Commissioners of Irish Lights** (engelsk) er fyrvesenet på Irland og omkringliggende øyer. Virksomheten er organisert som et særlovselskap i Irland, med hovedkontor i Dún Laoghaire, og finansieres gjennom en fyravgift som kreves inn fra skip som anløper irske og britiske havner.

Commissioners of Irish Lights ble etablert under et lovvedtak i Det irske parlamentet om å fremme handelen med Dublin ved å gjøre havnene mer bekvemme eler rommelige, som gikk igjennom i 1786 under tittelen *An Act for Promoting the Trade of Dublin, by rendering its Port and Harbour more commodious* (26 Geo. III, c. xix). Fyrtårnene var ikke en del av loven før i 1810 med en lov vedtatt i parlamentet i Det forente kongerike Storbritannia og Irland. Disse lovene, modifisert av Irish Lights Commissioners i 1935, forble det lovgivende grunnlaget for Commissioners of Irish Lights.

Referanser
----------

1. ↑   Electronic Irish Statute Book (EISB)
2. ↑  «Constitution», *About CIL*. Commissioners of Irish Lights

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Trestolper satt opp i Frankrike i 1944 for å skade glidefly og fallskjermsoldater.
**«Rommels asparges»** (tysk: *Rommelspargel*) var 4-5 meter lange trestokker som tidlig i 1944 ble plassert ut på åpne åkre eller enger i Normandie for å være hindre for den forventede invasjonen av allierte glidefly og fallskjermjegere.

*Rommelspargel* var oppkalt etter feltmarskalk Erwin Rommel som stod bak ideen. Rommel selv kalte dette forsvarskonseptet for *Luftlandehindernis*, som rett og slett betyr "(luft-)landingshindring".

Selv om Rommel fikk plassert ut mer enn en million sånne trestolper i området, var deres effekt på invasjonen av Normandie ubetydelig.

Referanser
----------

1. ↑  Ambrose, Stephen E. *D-Day, June 6, 1944: the climactic battle of World War II*, pp. 221–222. Simon and Schuster, 1994. ISBN 0-671-67334-3

Litteratur
----------

* Devlin, Gerard M. *Paratrooper – The Saga Of Parachute And Glider Combat Troops During World War II*. Robson Books, 1979. ISBN 0-312-59652-9
* Zaloga, Steven J. and Hugh Johnson. *D-Day fortifications in Normandy*. Volume 37 of *Fortress Series*. Osprey Publishing, 2005. ISBN 1-84176-876-6
Stonehenge er en av English Heritages mest kjente eiendommer
**English Heritage** er en britisk etat med ansvar for å bevare og administrere historiske monumenter i England og for administrasjon av bygningsvern.

Den er mest kjent for å administrere en lang rekke historiske og arkeologiske steder, fra Stonehenge til verdens eldste jernbro. Den har også ansvar for konservering, rådgivning, registrering og vern av historiske miljøer. 

English Heritage arbeider i tospann med English Nature, som har ansvar for miljøvernsaker som ikke involverer menneskebygde monumenter. Begge veileder relevante ministre. English Heritage har ansvaret for registrering av bevaringsverdige bygninger og registrerte oldtidsmonumenter, og eier flere av disse. Etaten samarbeider også med private eiere, slik at flere monumenter eies privat men gjøres tilgjengelig for allmennheten av English Heritage. 

Etaten er også lagt opp med en medlemsorganisasjon. Medlemmene får visse fordeler, som fri adgang til alle monumenter som administreres av English Heritage. De har ingen del i driften av etaten, som bestemmes av regjeringens politikk; medlemskapet må sees som et støttemedlemskap. Utover medlemskapet og overføringer fra regjeringen finansieres etaten av inngangspenger ved mange av sine eiendommer.

Hovedkvarteret ligger i Savile Row 23 i London.

1. april 2015 ble English Heritage delt i to deler: *Historic England* og en ny institusjon som overtok navnet *English Heritage*.

Eksterne lenker
---------------

* (en-GB) Offisielt nettsted Rediger på Wikidata

* (en) English Heritage – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CiNii **·** BBC Things **·** MusicBrainz
 |
***The Killer*** er en amerikansk stumfilm fra 1921, regissert av Howard Hickman.

Handling
--------

Henry Hooper, som er mistenkt for drap, bor i nærheten av grensen mellom Arizona og Mexico. Han overtaler snart partneren sin Emory til å besøke ham der, sammen med barna Ruth og Bobby. Men Hopper stjeler de skriftlige bevisene for deres partnerskap, og får deretter Emory drept av sin meksikanske håndlanger.

En nærliggende ranch-eier, William Sanborn, oppfatter imidlertid risikoen som de to barna befinner seg i når han besøker ranchen deres. Han kommer snart tilbake for å redde dem, og Hooper blir drept.

Skuespillere
------------

* Claire Adams som Ruth Emory
* Jack Conway som William Sanborn
* Frankie Lee som Bobby Emory
* Frank Campeau som Henry Hooper
* Tod Sloan som Artie Brower
* Edward Peil Sr. som Ramon
* Frank Hayes som Windy Smith
* Will Walling som John Emory
* Milton Ross som Buck Johnson
* Tom Ricketts som Tim Westmore
* Zack Williams som Aloysius Jackson

Referanser
----------

1. ↑  «AFI|Catalog». *catalog.afi.com*. Besøkt 4. juni 2023.

Eksterne lenker
---------------

* *Artikkelen mangler oppslag i Wikidata*
**CDON** er en svensk nettbutikk som blant annet selger filmer, musikk, videospill, bøker og hjemmeelektronikk.

Salget skjer bare over Internett og virksomheten selger:

* Film – DVD/Blu-ray, bredbåndsfilm samt UMD-film.
* Musikk – CD-er og som mp3-filer (nedlasting av mp3 avvikles i 2016)[]
* Spill – videospill for PC og spillkonsoller i både fysisk og digital form
* Bøker – fysiske og lydbøker på CD samt digitalt nedlastbare mp3-filer
* Elektronikk – alt fra øreklokker til mobiltelefoner og bærbare datamaskiner

Siden firmaet ble grunnlagt som en cd-butikk på nettet i 1999 har den vokst veldig og finnes i dag også i Norge, Finland og Danmark. Omsetningen havnet i 2007 på 905 millioner kroner. CDON har et nittitalls ansatte på hovedkontoret i Malmö.

CDon.com inngår i MTG Internet Retailing (MTG IR) som er MTG-konsernets e-handelsvirksomhet. I løpet av 2007 kjøpte de en rekke e-handelsfirmaer i ulike segmenter; motebutikken Nelly.com, barneklærbutikken LinusLotta.com, Helse/fitness-butikkene Gymgrossisten.com og Bodystore.com samt den finske bokhandelen Bookplus.fi.

Referanser
----------

1. ↑  «Bokslut & Nyckeltal - CDON AB» **(svensk)**. allabolag.se. Besøkt 7. mars 2016.

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | ISNI
 |
**Office of Foreign Assets Control** (**OFAC**) er en avdeling i det amerikanske føderale finansdepartementet med ansvar for kontroll av etterlevelse av sanksjoner mot stater, terrorister, narkotikakarteller og de som utpekes som innblandet i spredning av masseødeleggelsesvåpen.

Historikk
---------

OFAC er etterfølgeren til Office of Foreign Funds Control (FFC), som ble opprettet ved starten av annen verdenskrig etter Tysklands invasjon av Norge i 1940. FFC ble administrert av USAs finansminister gjennom krigen. FFCs opprinnelige formål var å forhindre nazistenes bruk av de okkuperte landenes valutareserver og å hindre tvungen repatriering av midler eiet av disse landenes borgere. Tiltakene ble senere utvidet til å beskytte aktiva tilhørende andre invaderte land. Etter at USA formelt ble med i annen verdenskrig, spilte FFC en nøkkelrolle i økonomisk krigføring mot Aksemaktene gjennom blokkering av fiendtlige aktiva og forbud mot utenlandsk handel og finanstransaksjoner.

Bruk av OFACs sanksjonsliste i Sverige
--------------------------------------

Befolkningen i Sverige berøres av OFACs arbeid i og med at visse svenske banker utfører kontroll av kunder og ved pengetransaksjoner mot en liste publisert av OFAC. For å svenske selskaper skal kunne gjøre kontroller og kjøre sine registre mot sanksjonslisten som publiseres av OFAC, kreves tillatelse fra Datainspektionen. Årsaken er at det ifølge § 21 i personuppgiftslagen er forbudt for andre enn myndighetene å behandle opplysninger om lovovertredelser som innebærer straffbare handlinger, og sanksjonslisten fra OFAC inneholder slike opplysninger. Enkelte av den svenske bankforeningens medlemmer har imidlertid fått et unntak fra denne regelen av Datainspektionen.

Referanser
----------

1. ↑
2. ↑   (PDF). Arkivert fra originalen (PDF) 15. desember 2010.  Manglende eller tom `|tittel=` (hjelp)

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Venlose Voetbal Vereniging Venlo**, forkortet som **VVV-Venlo**, er en nederlandsk fotballklubb fra byen Venlo i provinsen Limburg. Klubben ble etablert i 1903 og spiller sine hjemmekamper på De Koel. 

Etter 2006/2007-sesongen rykket klubben opp til Æresdivisjonen etter å ha slått RKC Waalwijk i kvalifiseringskampene. Klubben endte i 2007/2008-sesongen på nest sisteplass og rykket ned igjen til Eerste Divisie, som de vant 2008/2009-sesongen og dermed rykket opp igjen. Etter fire sesonger i Eredivisie rykket de igjen ned i 2012/2013-sesongen, og de spilte fire sesonger i Eerste Divisie før de vant i 2016/2017 og sikret et nytt opprykk.

Referanser
----------

Eksterne lenker
---------------

* (nl) Offisielt nettsted Rediger på Wikidata

* (en) VVV-Venlo – kategori av bilder, video eller lyd på Commons Rediger på Wikidata

| * v
* d
* r
Eerste divisie 2023–2024 |
| --- |
|  | 
* ADO Den Haag
* Jong Ajax
* Jong AZ
* Cambuur
* Den Bosch
* Dordrecht
* Eindhoven
* Emmen
* De Graafschap
* Groningen
* Helmond Sport
* MVV
* NAC Breda
* Jong PSV
* Roda
* Telstar
* TOP Oss
* Jong Utrecht
* VVV-Venlo
* Willem II

 | Nederlands flagg |
Minnesten over Danmarks befrielse, oppstillet av *Maglebylille Bylav* den 5. mai 1946. Stenes ses ved *Tømmerup Stationsvej* på Amager  Foto: Orf3us 
*Uden for en bondegård. Maglebylille.* Maleri fra 1903 av Theodor Philipsen. Statens Museum for Kunst
**Maglebylille** var en mindre by på Amager ved Sjælland, som måtte vike da Københavns Lufthavn skulle utvide sitt areal. Byens beboere ble flyttet til de nærliggende byer Store Magleby og Dragør.

Historie
--------

Byen nevnes allerede i en beretning fra 1370 som "*Maghleby litlæ*", og omkring år 1700 var byen den nest største på Amager, kun overgått av Store Magleby. En landingsbro til fiskere ble oppført ved byens kystlinje i 1858, og her ble det fisket helt frem til 1962. En bebyggelse med hus og sommerhus ble anlagt langs landingsbroen *Maglebyleje* på starten av 1900-tallet, i et idyllisk område. 

Byggingen av Kastrup Lufthavn i 1925 betød de første ekspropriasjoner i Maglebylille, og ved følgende utvidelser i 1969-70 forsvant landsbyen helt. Kunstneren Theodor Philipsen (1840–1920) har blant andet hatt Maglebylille som motiv. 

Lufthavnsterminalen fra 1939, tegnet av arkitekten Vilhelm Lauritzen, ble i 1999 flyttet til Vilhelm Lauritzen Allé 2 i Maglebylille, og i år 2000 gjenskapt etter de opprinnelige tegninger. Bygningen er nå fredet.

Referanser
----------

1. ↑   Tårnby biblioteker
2. ↑   Kulturarv.dk

Eksterne lenker
---------------

* Tårnby bibliotek om Maglebylille[*død lenke*]
* Bilder fra Maglebylille[*død lenke*]
* malerier av Theodor Philipsen[*død lenke*]

|  |  |
| --- | --- |
| Oppslagsverk/autoritetsdata | GeoNames **·** GeoNames
 |

Portal: Danmark
**Valget i Niedersachsen 2022** ble avholdt 9. oktober 2022 og var det 19. valget til Niedersachsens landdag.

Valgsystem
----------

Landdagen ble valgt gjennom 87 valgkretser. I hver krets ble det valgt ett medlem av landdagen. Ytterligere 48 medlemmer ble valgt over partilister i delstaten, slik at landdagen skulle bestå av minst 135 medlemmer.

Vinnere av et direktemandat i valgkretsene beholdt sin plass i parlamentet. Det var imidlertid resultatet av listevalgene som avgjorde maktforholdet i parlamentet. 

Direktevalgte medlemmer av et parti som overskred partiets andel av parlamentet, i henhold til listevalget, ble kalt overskuddsmandater. De øvrige partiene mottok kompensasjon for overskuddsmandater i form av utjevningsmandater. Det gjaldt en sperregrense på fem prosent.

Valgperioden var fem år. Stemmerettsalderen er 16 år mens valgbarhetsalderen var 18 år.

Valgresultat
------------

Ordningen med utjevningsmandater medførte at delstatsparlamentet fikk 146 medlemmer.

Referanser
----------

1. ↑  «Suche | Niedersächsische Landeszentrale für politische Bildung». *www.demokratie.niedersachsen.de* **(tysk)**. Arkivert fra originalen 2. september 2017. Besøkt 1. september 2017.
2. ↑  «Vorläufige Ergebnisse und Vergleichszahlen» (PDF). Besøkt 10. oktober 2022.

| * v
* d
* r
Valg i Tyskland 2022 |
| --- |
| Våpen | Føderale valg | Valget av Tysklands president | Tysklands flagg |
| Delstatsvalg | Saarland •  Schleswig-Holstein • Nordrhein-Westfalen • Niedersachsen |
Flyktningeleiren Khan Younis er i brungult rett vest for byen Khan Younis.
**Khan Younis-leiren** (*arabisk*: مخيم خان يونس) er en palestinsk flyktningleir i guvernementet Khan Younis rett vest for byen Khan Younis og to kilometer øst for Middelhavets kyst sør på Gazastripen. UNRWA anslo i 2010 antallet palestinske flyktninger der til rundt 72.000, det palestinske statistiske sentralbyrå oppgav fra folketellingen i 2017 et antall på 41.182 i leiren.

Khan Younis-leiren ble etablert etter den arabisk-israelske krig i 1948, for omlag 35.000 palestinske flyktninger somflyktet fra eller ble utvist av jødiske militser fra deres hjem. Den 3. november 1956 ble leiren og byen Khan Younis okkupert av Israel Defense Forces. I operasjonene som fulgte ble omlag 275 palestinere drept av israelske styrker, hvorav 140 var flyktninger fra leiren. Dette fikk tilnavnet *Khan Younis-massakren*. Bofaste der sa at mesteparten ble drept etter at fiendtlighetene var avsluttet og soldatene fikk fra hus til hus for å lete etter mistenkte væpnede menn. Israelske myndigheter mener derimot at det dreide seg og konsekvenser av væpnet motstand i leiren.

I følge UNRWA mistet mange leirens beboere sine hjem som følge av det israelske militæres aksjoner. UNRWA begynte med gjenoppbygginhgstiltak tidlig i 2000-årene, men arbeidene har vært innstilt mest på grunn av {{Blokaden av Gazastripen|blokaden av Gazastripen00 etter at Hamas overtok kontrollen over området i 2007.

Referanser
----------

1. ↑  Khan Younis Refugee Camp Profile. UNRWA. 2010.
2. ↑  «Preliminary Results of the Population, Housing and Establishments Census, 2017» (PDF). Palestinian Central Bureau of Statistics (PCBS). State of Palestine. Februar 2018. s. 64–82. Besøkt 24. oktober 2023.
3. ↑  Special Report of the Director of the United Nations Relief and Works Agency for Palestine Refugees in the Near East Covering the period 1 November 1956 to mid-December 1956 Arkivert 2013-11-04 hos Wayback Machine. UNISPAL. 1956-12-15.
**Formiddag** er den perioden av dagen som avløser morgenen. Tidspunktet middag er definert til å være klokkeslettet 12.00, så ettermiddagen starter etter tidspunktet middag. Ifølge definisjonen fra Meteorologisk institutt starter ettermiddagen klokken 12.00 og varer frem til 18.00. Ettermiddagen avløses av kveld, som igjen går over i natt.

I litt videre forstand kan ettermiddagen beskrive hele den siste halvdel av døgnet, med uttrykket post meridiem (p.m.) hentet fra latin, eller tiden etter et middagsmåltid (som igjen har varierende tidspunkt) til kveld.

Referanser
----------

1. ↑  «Arkivert kopi». Arkivert fra originalen 24. februar 2015. Besøkt 27. november 2012.
2. ↑  «'ettermiddag' i Det Norske Akademis ordbok». Besøkt 27. oktober 2022. «[...] eller fra middagsmåltidet til kvelden»
3. ↑  (no) Ettermiddag i Store norske leksikon, besøkt 27. oktober 2022.

| * v
* d
* r
Tider på døgnet |
| --- |
| Demring i Taritari (Nueva Esparta, Venezuela) | Natt **·** Demring **·** Soloppgang **·** Morgen **·** Formiddag **·** Middag **·** Dag **·** Ettermiddag **·** *Terminator* **·** Solnedgang **·** Den blå timen **·** Skumring **·** Tussmørke **·** Mørke **·** Kveld **·** Midnatt | Solnedgang i Knysna (Western Cape, Sør-Afrika) |

|  |  |
| --- | --- |
| Oppslagsverk/autoritetsdata | Store norske leksikon **·** GND
 |